Bernard Smigala
FTO MO RZÓNDZIĆ
Wadziyły sie tajle ludzkiego ciała,
kero z tych tajlów by rzóndzić miała?
Kero s nich w ciele jes nojważniyjszo,
bardzi wercito i potrzebniyjszo?
Piyrszy ze wszystkich sie muzg łodezwoł:
„Gelduja nojbardzi, to jo wos tu wezwoł!
To jo ło wszystkim tu decyduja
i wszystko w ciele kóntroluja!”
„A my ze wszystkich robiymy nojwiyncy”
-zarozki sie łodezwały rynce.
„To my wos wszystkich utrzimujymy
i bezto tukej rzóndzić bydymy!”.
„Nic podobnego!”-wstyrkły sie nogi,
„To my trzimiymy sie twardo podłogi!
Przeca to my tukej decydujymy,
w jakim kerunku wszyscy pudymy!”
Na to sie łoczy łodezwały,
„Cy wyście aby niy pogupiały?!
Przeca sie bez nos niy łobyńdziecie,
bo bez nos nikaj niy dóńdziecie!
To my na wszystko łoko mómy
i do rzóndzynio sie nadowómy!”
„Dość bamóncynio!”-gyrcnół żołóndek,
„Dyć to jo tukej dbóm ło porzóndek!
Jo przeca w sobie cołki kust trowia,
a wszystko skuli waszego zdrowia!
By wszystko mógło fónkcijyrować,
jo musza wami reskiyrować!”
Rzić, kero dotónd sie niy łodezwała,
luft zajadziyła i powiedziała:
„Jo sie nojbardzi nadowóm być szefym!”
Wszyscy dokoła gruchnyli śmiychym!
„Dokupy, wszyscy jak tu stojymy,
nigdy sie na to niy zgodzymy!”
Rzić, tak wyśmióno, sie pogorszyła
i gyneralny sztrejk łogłosiyła.
Na drugi dziyń sie zaczły kłopoty,
żodyn do śmiychu już niy mioł ochoty!
Muzg mioł gorónczka, rynce łopadły,
nogi klynknyły a łoczy zbladły,
żołóndek wzdynty łod pożywiynio-
-drap wszyscy doszli do porozumiynio!
Rzić, ze wszystkimi już pogodzono,
została szefym łogłoszóno!
Na kóniec łostowióm wos z dobróm radóm-
-kerujcie dycki sie takóm zasadóm:
jak chcesz na szefa sie przisposobić-
-musisz nauczyć sie g…. robić!
Autor: B.Śmigała
ace_Latn szl_Latn szl_Latn szl_Latn szl_Latn pol_Latn szl_Latn min_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn szl_Latn szl_Latn pol_Latn ces_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn szl_Latn szl_Latn szl_Latn